CELEX: 32016R1956
Language: et
Date: 2016-11-04 00:00:00
Title: Komisjoni rakendusmäärus (EL) 2016/1956, 4. november 2016, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa

9.11.2016   
            
            
               ET
            
            
               Euroopa Liidu Teataja
            
            
               L 301/5
            
         KOMISJONI RAKENDUSMÄÄRUS (EL) 2016/1956,
   4. november 2016,
   millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti e,
   ning arvestades järgmist:
   
               (1)
            
            
               Nõukogu määrusega (EMÜ) nr 2658/87 kehtestati kaupade nomenklatuur (edaspidi „kombineeritud nomenklatuur“), mis on esitatud kõnealuse määruse I lisas.
            
         
               (2)
            
            
               Rubriiki 9404 kuuluvad magamistoa- jms mööbli juurde kuuluvad lisandid (näiteks madratsid, vatt- ja sulgtekid, mitmesugused padjad ja pufid), vedrustatud, mis tahes materjaliga täidetud või polsterdatud, tehtud vahtkummist või vahtplastist, ümbrisega või ümbriseta.
            
         
               (3)
            
            
               Rubriigi 9404 sõnastuse tõlgendamise kohta on erinevaid seisukohti seoses väljendiga „mis tahes materjaliga täidetud või polsterdatud“.
            
         
               (4)
            
            
               Seega tuleb õiguskindluse huvides lisada kombineeritud nomenklatuuri gruppi 94 uus lisamärkus, et tagada selle CN-koodi ühtne tõlgendamine kogu Euroopa Liidus.
            
         
               (5)
            
            
               Seetõttu tuleks määruse (EMÜ) nr 2658/87 I lisa vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2658/87 I lisas esitatud kombineeritud nomenklatuuri teise osa gruppi 94 lisatakse lisamärkus 1:
   
      
                  „1.
               
               
                  Rubriigi 9404 tähenduses hõlmab väljend „mis tahes materjaliga täidetud või polsterdatud“ igasuguse paksusega materjali.“
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. november 2016
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektor
         
         Stephen QUEST
      
   
   
      (1)  EÜT L 256, 7.9.1987, lk 1.